Համաձայնագրի նպատակն է մշակել, հաստատել, ֆինանսավորել և վերահսկել խաղաղ նպատակներով օգտագործման համար նախատեսված գիտատեխնիկական նախագծերը, խնդիր դնելով աջակցել համաձայնագրին միացած երկրների` զենքի հետ առնչվող գիտնականներին և մյուս մասնագետներին, հնարավորություն ընձեռել նրանց իրենց ունակություններն և գիտելիքները խաղաղ գործունեության մեջ արդյունավետ վերակողմնորոշելու համար: Իր առջև դրված խնդիրներն իրագործելու նպատակով Կենտրոնն աջակցում է միջազգային և ազգային գիտատեխնիկական հիմնահարցերի լուծմանը, որը նպատակաուղղված է միջուկային անվտանգության ապահովմանը: